# Pleus

Pleus$^,$ o Plèus es una comuna auvernhata d'Occitània, situada dins lo departament del Cantal e la region d'Auvèrnhe-Ròse-Aups, ancianament d'Auvèrnhe.

## Geografia

Maròna o la Maròna (article facultatiu, al mens a Barriac) es al limit sud de la comuna. Sembla que non se dija pas *Marona : [ma'rɔnə] (a Ascoralha), [ma'rɔna] (a Barriac, mas l'informator ven de Corresa, a 20 km).

### Perimètre del territòri

Lo territòri de la comuna es discontinú, dempueis la fusion amb Tornhac en 1973, separat de la resta per Barriac e Rilhac de Sentria.

#### Partida principala, sense Tornhac

Comunas confrontantas de Pleus :
| Rilhac de Sentria (Corresa) | | Barriac |
| Sent Julian al Bois(Corresa) | | Chaucinac |
| Cròs de Montverd (Corresa) | Arnac | Sant Martin de Chantalés |

#### Tornhac

Comunas confrontantas de Tornhac (comuna de Pleus) :
| Sorçac (Corresa) | Chalvinhac | Brajac |
| | | Chaucinac |
| Rilhac de Sentria (Corresa) | | Barriac |

## Toponimia

Las fòrmas ancianas son Curiam de Pleuix cum ecclesiis suis in Arvernensi pago en 783, citat per Joan Pèire Chambon, Plous, en 1273, Plieus, en 1275, Villafrancha de Pleus, en 1294, Pluous, en 1316, Castrum Plodii, latinizacion de 1464, Plieux, en 1470, Plious, en 1471, Plodium, latinizacion de 1502, Pleoux, en 1535, Pleus, en 1612, Pleux, en 1622, Pléaux, en 1636, Plaus, en 1673, Plaux, en 1683, Ploaus, en 1693, Pliaux, en 1695. Dauzat e Rostaing interprètan, amb de dobtes, lo nom coma pleu, mot d'« ancian provençal » qu'aviá lo sens de « garantida, caucion ». Mas l'origina, basada sus la fòrma de 783, seriá pusleu lo latin tardiu plebs, sotz la fòrma plebes (vengut pleves escrit plevis, qu'aviá lo sens de « gleisa baptismala publica », pueis de « paròcha » (Chambon, Bénédicte Boyrie-Fénié e Jean-Jacques Fénié. La prononciacion notada a l'epòca de l'ALF èra [plᵋˈɔ], çò que, amb l'ajuda de las fòrmas ancianas, que dison pas res de l'obertura de -e-, se poiriá grafiar Plèus, mas Edmond Edmont èra pas capable de far la diferéncia entre è e e en sillaba travada e o notava tot coma è, a l'exemple del francés. La prononciacion relevada a Barriac, a Ascoralha e a Chaucinac es [plew].
* Enchanet (vialatge e barratge al sud-oèst de la comuna). La prononciacion relevada a Chaucinac es [in tsa'ni]. Al mens per la darreira sillaba, la realizacion [i] del fonèma /e/ tonic es regulara en Auvèrnhe naut. Las fòrmas ancianas son Enclaus, en 1647, Enchanes, en 1653, Anchanet,en 1655, Enchane, en 1656, Enchanet, en 1672, Jonchanet, en 1673, Enchanot, en 1743, Enchanel (mapa de Cassini, fin del sègle XVIII). La posicion del vialatge sus un replanat favoriza pas una explicacion del nom per un diminutiu de l'occitan cana, del latin canna, que marcariá un luòc plen de canavèras.

## Istòria

* Lo 1èir de genèir 1973, Lopiac, en francés Loupiac, Sent Cristòfol, en francés Saint-Christophe-les-Gorges e Tornhac, en francés Tourniac, fuguèron annexats a Pleus e venguèron de comunas associadas$^,$$^,$$^,$.

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| març 2014 | 2020 | Christian Lafarge | divèrs esquèrra | emplejat |
| 2001 | 2014 | Marc Sepchat | divèrs dreita | |
| 1971 | 2001 | Jean Chanut | RPR | |
| 1947 | 1971 | Albert Gramont | | |
| 1945 | 1947 | Albert Jean Chanut | | |
| 1944 | 1945 | Jean-Louis Delprat | | |
| 1943 | 1944 | Marie Jules Mialaret | | |
| 1940 | 1943 | Pierre François Rouchy | | |
| 1925 | 1940 | Jacques Joseph Chancel | | |
| 1912 | 1925 | Alexandre Champeil | | |
| 1908 | 1912 | Charles Parlange | | |
| 1893 | 1908 | Gustave Jean Joanny | | |
| 1878 | 1893 | François-Xavier Calvinhac | | |
| 1875 | 1878 | Charles Benoit Naudet | | |
| 1865 | 1875 | Vincent Marius Pagès | | |
| 1843 | 1865 | Jean Antoine Claux | | |
| 1831 | 1843 | Jean Joseph Chantegreil | | |
| 1830 | 1831 | Jean-Baptiste Lombard | | |
| 1816 | 1830 | Joseph Dapeyron-Doumis | | |
| 1814 | 1816 | Antoine Pomié | | |
| 1802 | 1814 | Antoine Manilèbe | | |
| 1800 | 1802 | Marie Jacques Biard | | |
| 1793 | 1800 | Julien Puiramond | | |
| 1792 | 1793 | Antoine Manilèbe | | |
| Totas las donadas son pas encara conegudas. |||||
* Davant la refòrma cantonala de 2014, aplicada en 2015, la comuna èra del canton de Pleus (chapluòc); es ara del canton de Mauriac.

## Demografia

modificar « persona »  v · d · m 
Evolucion demografica Populacion comunala actuala (2013): 1541, totala: 1582 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 2 584 | 2 630 | 2 646 | 2 909 | 3 123 | 3 121 | 2 842 | 2 816 | 2 801 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 2 820 | 2 856 | 2 840 | 2 877 | 2 633 | 2 621 | 2 539 | 2 506 | 2 426 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 2 316 | 2 203 | 2 022 | 1 866 | 1 982 | 2 004 | 2 030 | 1 907 | 1 937 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 1 710 | 1 645 | 2 531 | 2 328 | 2 146 | 1 823 | 1 667 | 1 645 | 1 620 1 663 |
| 2009 | 2010 |
| 1 609 1 649 | 1 590 1 631 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Nòtas e referéncias
### Nòtas
### Referéncias

* 1 2 3 IEO Cantal, Communes Cantal.xls.pdf
* ↑ http://bdtopoc.org/?city_selected=Pleaux
* 1 2 3 enquèsta Sivadon abrial 2018
* ↑ http://archives.cantal.fr/ark:/16075/a011351496860Wb5msQ
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 534
* ↑ Bénédicte Boyrie-Fénié, Jean-Jacques Fénié, Toponymie des Pays Occitans, edicions Sud-Ouest, 2007, p. 383
* ↑ http://symila.univ-tlse2.fr/alf/lieux/
* ↑ http://cassini.ehess.fr/cassini/fr/html/fiche.php?select_resultat=27064
* ↑ https://www.insee.fr/fr/metadonnees/cog/commune/COM15109-loupiac
* ↑ https://www.insee.fr/fr/metadonnees/cog/commune/COM15177-saint-christophe-les-gorges
* ↑ https://www.insee.fr/fr/metadonnees/cog/commune/COM15239-tourniac
* ↑ https://www.annuaire-mairie.fr/ancien-maire-pleaux.html
* Portal d'Auvèrnhe